Choras (upė)
Choras (rus. Хор) – upė Rusijoje, Chabarovsko krašto pietuose; Usūrio dešinysis intakas. Prasideda Sichote Alinio kalnų vakariniuose šlaituose. Pradžioje teka kalnų pašlaitėmis į pietus, paskui teka į vakarus Amūro žemupio žemuma. Įteka į Usūrį Kinijos pasienyje. Didžiausi intakai: Matajus, Katenas, Kafenas, Čukenas, Čerenajus, Čujus, Sukpajus, Kabulis. Upė vasaromis smarkiai ištvinsta. Vietinė laivyba 196 km nuo žiočių ruože. Didžiausia gyvenvietė prie upės – Choras.